13,2 × 92 mm SR

DoareDoare douilhezdamgreuzenn, boutailhDoare skeiñe-kreizBro orinMare servij1918MuzulioùØ bannadell13,2 mmØ kolier14,6 mmØ skoaz19,1 mmØ korf an douilhez20,9 mmØ strad23,1 mmHirder an douilhez91,3 mmHirder ar gartouchenn132,6 mmPerzhioù allPouez ar vannadell51,5 gTizh o vont e-maez V0785 m/sEnergiezh ar vannadell15.868 JLezennRummad e Bro-C'hallC
An 13,2 × 92 mm SR, anvet ivez 13,2 mm TuF (evit Tank und Flieger, «Tank ha Nijerez »Ne oa ket implijet ar ger Panzer en alamaneg c'hoazh.), zo ur gartouchenn enepdafar alaman diorroet e dibenn ar Brezel-bed Kentañ, evit toullañ hobregonoù an tankoù peurgetket.

Istor
kleiz|thumb|176x176px|Keñveriadenn etre ur gartouchenn standart saoz .303 British (a-gleiz) hag ur munision 13,2 mm TuF (a-zehou).
Goude donedigezh an tankoù gall ha breizhveuriat war an tachennoù-emgann e dibenn 1916 ha deroù 1917, an arme alaman a glaskas ur munision gouest da doullañ o hobregonoù (betek 22 mm evit an tank gall Renault FT da skouer). Ezhommm o doa ar soudarded alaman da gaout un arm a roje fiziañs dezhe en-dro, pa oa spontet kalz anezhe gant ar c'hirri-emgann nevez-implijet gant o enebourien FORTIER David M., The First Anti-Tank Rifle Cartridge: 13.2mm TuF, Firearms News, 30/12/2019 (lennet d'an 22/09/2025).

Uzin armoù Polte, e Magdeburg, a ginnigas ur gartouchenn hag a voe anvet 13,2 mm TuF. Soñjet e oa bet evit bezañ implijet en ur vindrailherez yenaet dre zour, met dilezet e voe ar raktres. A-benn ar fin e voe produet adalek deroù 1918 evit bezañ implijet er fuzuilh Tankgewehr M1918 ijinet gant Mauser. Gouest e oa da doullañ 2,2 cm dir e 250 metr 13 x 92Sr : [D] ; 13 mm Mauser T-Gewehr, Imperial War Museums (lennet d'an 20/09/2025).

Dilezet e voe goude ar Brezel-bed Kentañ pa voe berzet gant Feur-emglev Versailhez. Ar braz eus ar c'hartouchennoù a voe distrujet gant ar Gevredidi. Aweniñ a reas ar munision .50 BMG, savet gant ar Stadunanad John Browning hag implijet e kalz armeoù c'hoazh.

 Notennoù ha daveennoù 

Rummad:Kalibroù armoù-tan
Rummad:Munisionoù Alamagn